lflage/wiki-talks huggingface dataset:
Vita:Választófejedelem

message: Előzmények: 
* Pallas formázatlan beillesztése – visszavonás – Pallas formázott, cikk többi részével nem egyeztetett beillesztése
Szia Mazarin! A szerkesztésedet nem azért vontam vissza, mert a tiéd, hanem azért, mert véleményem szerint a Pallas szövegének egy az egyben bemásolása egy – igaz, hogy félkész – cikk elejére nem lexikonszerkesztés, hanem pótcselekvés (csinálni akarok valamit, de semmi nem jut eszembe). Egyrészt a Pallas rövidítéseit mi nem használjuk, tehát ezeket rögtön a beillesztéskor ki kell javítani, másrészt a Pallas szövege több olyan információt tartalmaz, ami a cikkben már szerepel. Nem elég tehát a gépies beillesztés, hanem a Pallas szövegét össze kell dolgozni az eredeti szócikkel. (Sőt, az igazi az lenne, ha egy ekkora mértékű változtatáskor a szerkesztő az összes kapcsolódó szócikkben is kutakodna, hogy működése után ott milyen változtatások szükségesek, de belátom, hogy ez ma itt utópia...) Elismerem, hogy az általam javasolt módszerrel lassabban nő a cikkszám, meg mindenféle számláló, viszont nagyobb lenne a valószínűsége annak, hogy a jelenlegi, vasvillával összedobált betűhalmaz helyett itt egy használható lexikon jöjjön létre. Üdvözlettel: --Csanády 2007. augusztus 31., 10:28 (CEST)
replies: text: Úgy elvileg igazad van, de titokban reménykedtem, hogy kimazsolázod a Pallasból a cikk többi részében nem szereplő részt, és összefésűlöd, mindenki örömére.Mazarin(itt meggyónhatsz) 2007. augusztus 31., 13:49 (CEST)
És gyakorlatilag? – Ne titokban reménykedjél, írd fel egy lapra, hogy naponta milyen munkát szánsz nekem. Nős vagyok, úgyhogy találkoztam már ilyesmivel. :) – Lapátoláskor azért érdemes figyelembe venni, hogy lehet olyan felhasználó, aki éppen az összebarmolt lap alapján ítél meg bennünket. Mindannyiunkat. Így pl. téged is és engem is. --Csanády 2007. augusztus 31., 15:23 (CEST)
thread_title: Pallas beillesztése
Vita:Mém

message: Vajon a magyar "mímel" szó a meme-ből ered? A "meme" helyesen ejtve a "mím"-re hasonlít; a "mém" honnan jött? --195.56.53.118 (vita) 2008. augusztus 20., 01:25 (CEST)
replies: text: A TESz szerint a magyar "mímel" szó Kazinczy újítása a francia "mime" (utánoz) szóból. A "mém" pedig Dawkins ötlete. DJS vita 2012. június 3., 01:54 (CEST)
thread_title: Etimológia

message: Egy dolog hiányzik a cikkből: a mém pontos, egyértelmű, szabatos meghatározása. Dawkins idézete (bocs és szvsz) értelmezhetetlen. – eLVe kedvesS(z)avak 2010. május 12., 16:26 (CEST)
A "meme" (ejtsd mím, vagy mém) szót Richard Dawkins találta ki az "Önző gén" c. könyvében, jelentés: "kulturális információ csomag", "kultúrgén". Ez lehet egy gondolat, egy elmélet, egy dal, valami cselekvés, ami elterjeszt önmagát, mint egy kultúrgén, embertől emberig haladva. 
A "meme" szó tulajdonképp egy szójáték eredményeként pattant ki Dawkins fejéből, egyrészt a görög mneme szó a gyökere, melynek jelentése emlék. Másrészt egy olyan szót keresett a genetikáról író biológus Dawkins, ami hasonlít a gén-re (angolul gene) írva és kiejtve is, csak az átvivendő információcsomagot nem a biológiailag, hanem szociális, kulrúrális értelemben jelenti. Igy lett a gén mellett ez a "mém". 
Ahogy a gének is önszaporítóak, úgy a mém-ek is. Dawkins úgy látja, hogy az emberek ilyen önmagukat szaporító véleményeket, hiedelmeket vagyis "kutúrgéneket" terjesztenek egymás között, mint vírusokat, s ezek az emberi elmékben terjednek egyiktől a másikig. 
Forrás: 
Gánti Bence: Beck-Cowan: A spiráldinamika rendszere az értékrendszerek fejlődési szintjei (Budapest, 2008) 
Open, 2011. április 9., 16:54
replies: text: :Open válasza elég jól leírja. Amúgy a mémeknek ma sincs igazán jó definíciója; egyelőre még az sem biztos, hogy léteznek mémek, ez csak egy fejlődőben lévő elmélet. Blackmore definícióját azért beidézem. DJS vita 2012. június 3., 01:54 (CEST)
thread_title:  Mi a mém?
Vita:Ökotárs Alapítvány

message: (Ez itt a flegmán odalöttyintett sablon indoklásának helye!) --MerciLessz   BalhéLessz 2007. augusztus 31., 15:21 (CEST)
Nos azért tettem ezt oda, mert kicsit hülyén van megírva. Kicsit olyan reklám szerintem, bár töröltem néhány reklámot, de még így is nagyon hülyén van megírva.  Szajci reci 2007. augusztus 31., 15:22 (CEST)
replies: text: Hanyagoljuk a hülyézést, Szajci, nehogy én is kedvet kapják rá. --MerciLessz   BalhéLessz 2007. augusztus 31., 15:34 (CEST)
Szajci, én a „hülye” szó helyett szoktam azt írni, hogy „furcsa”. Ugyanazt fejezem ki vele, de nem lesz belőle sértődés. Javaslom neked is :) – Alensha  üzi 2007. augusztus 31., 19:42 (CEST)
Elnézést!  Szajci reci 2007. augusztus 31., 20:34 (CEST)
thread_title:  Cikkminőségi kifogások 

message: Számos lopott mondatot szedtem ki a szövegből és formailag is rendeztem, de továbbra sincs struktúrája. Hiányzik a történeti leírás, a célok részletes leírása, esetleg némi szervezeti háttér. Szaklektor után kiált a cikk, ezért került rá a sablon. Piraeus vita 2014. június 29., 00:25 (CEST)
thread_title: Lektor sablon
Vita:Lágyhéjú teknősfélék

message: Mivel a Swinhoe-lágyhéjúteknősnek nincs még szócikke, ezért ideírom: Kínában 90 éves korában meghalt az utolsó Swinhoe-lágyhéjúteknős és most már csak három hím példány maradt belőlük. Úgyhogy ha nem bukkannak újabb nőstény Swinhoe-lágyhéjúteknősre, akkor a Swinhoe-lágyhéjúteknős gyakorlatilag kihaltnak tekinthető 'Last female' of rare turtle species dies in China zoo (aljazeera.com. 2019. ápr. 14.). Apród vita 2019. április 16., 04:00 (CEST)
replies: text: Remélhetőleg még vannak a természetben élő példányok, legalább 3 bizonyítottan (lásd a referenciákat az enwikin, ill. a BBC sem ennyire hatásvadász címmel hozta a hírt: China turtle death: One of last four known Yangtze giant softshells dies. Az IUCN vöröslistája szerint is élnek még vadon (CR státus: Súlyosan veszélyeztetet és nem EW: Vadon kihalt), igaz ők kicsit lassabban frissítik a státust, ha ki is halt volna) JSoos vita 2019. április 16., 12:35 (CEST)
thread_title:  Az utolsó nőstény Swinhoe-lágyhéjúteknős
Vita:100 híres ember

message: Az első száz Hart sara, de a második eresztéshez is elkelne a felelősségvállaló... :)) --MerciLessz   BalhéLessz 2007. augusztus 31., 17:35 (CEST)
replies: text: A második ereszés törlendő. A cikk nem általában a híres emberekről szól, hanem Hart könyvéről.

text: Saját sikerlistáinknak itt nincs helye.--Linkoman 2007. augusztus 31., 17:57 (CEST)
A második "eresztés", ahogy ti hívjátok, Hart könyvében a 347-348. oldalon található nevek. Ez nem az én "elmeszüleményem". Ez a fejezet címe. Nézzetek utána, ha nem hiszitek.

text: Értem, akkor egy kicsit világosabban kellene ezt megfogalmazni a cikkben. Üdv.--Linkoman 2007. augusztus 31., 18:14 (CEST)
Jó lenne kicsit több a könyvről, a fogadtatásáról stb., mert a lista aránytalanul nagy, a könyvről meg másfél mondat szól. SyP 2007. augusztus 31., 21:49 (CEST)

message: Mohamed volt az első, Jézus pedig a harmadik ezen a listán. Legfőképp ezért gerjesztett vitákat a könyv. Itt miért van fordítva? A magyar kiadásban változtattak a sorrenden? Zadorlat vita 2019. augusztus 28., 14:32 (CEST)
thread_title:  Miért nem Mohamed az első?
Vita:Leia Organa

message: Kérdéses, hogy egy rajongói oldal mennyiben tekinthető autentikus forrásnak. Azt hittem egyébként, hogy a cikkben lévő infók egy könyvből származnak... Ha létezik ilyen, azt is meg kellene adni a külső hivatkozásoknál. misibacsi 2007. augusztus 31., 17:45 (CEST)
picit off, de csak nyomtatott források szoktak számítani, vagy filmeknél meg lehet adni forrásnak magát a filmet? – Alensha  üzi 2007. augusztus 31., 20:04 (CEST)
Szerintem maga a film számít a legmegbízhatóbb forrásnak. Amúgy ez a szöveg a starwars.hu-ról származik, akik viszont a hivatalos SW oldalról fordították. Loletta 2007. november 23., 13:02 (CEST)
thread_title: Forrás?
Vita:Nemzeti Őrsereg (egyértelműsítő lap)

message: Van egy új változata is, a Magyar Gárda alakuló gyűlésén lehetett őket látni.
-- nyenyec ☎ 2007. augusztus 31., 18:28 (CEST)
replies: text: A Népszabadság és a HVG cikk, és a YouTube videók alapján került be az új bekezdés a szervezetről. (Kosza)
thread_title:  Modernkori "Nemzeti Őrsereg"
Vita:Maxwell-egyenletek/Archív01

message: Üdv mindenkinek! Mostanában próbáltam egy kicsit kiegészíteni az elektrotechnikai témákat, és belefutottam egy problémába. Magyarországon a Mexwell-egyenletek sorrendje a következő:
1. Ampere törvény
2. Faraday törvény
3. Villamos Gauss törvény
4. Mágneses Gauss törvény
A Wikipédiában nem ez a sorrend, és az angol honlapok az interneten eléggé zavarosak e tekintetben. Van esetleg vki, aki tudja, hogy létezik-e hivatalos sorrend. Mi a BME-n az általam leírtal alapján oktatjuk.
thread_title: todo

message: Szerintem Az egyenletek összegzése résznél az egyenleteket számszerint magyarázó szöveg alapján a 2-eshez a 3-asnak a szövege és fordítva, azaz megcserélve lenne a helyes.
thread_title:  Vill.mérnök halgesz 

message: Én szerb tankönyvből tanultam ezt, és nem tudom, hogy Magyarországon mi az elfogadott alakja a négyesvektoroknak. Pl az angolban a négyespotenciálnál előbb jön a skalárpotenciál, utána a vektorpot, míg az én tankönyvemben fordítva van.   Jó lenne egy lap, ahol az ilyen dolgokat valaki leírná (lehet a vitalapomra is) --Gergo 2007. május 21., 17:08 (CEST)
thread_title:  kovariáns alak 

message: Kedves 81.183.184.174!
Nem tudom mennyire ismered a Maxwell egyenleteket, de a változtatásod alapján úgy gondolom semennyire. Az hogy a külföldi oldalon mit írnak róla, az az ő dolguk.
Az amit te írtál a Faraday indukciós törvényről az balgaság!
Légyszíves hagyd rá a hozzáértőkre a ilyen szócikk módosítását!
Köszi, és további jó munkát!
thread_title:  Üzenet a 81.183.184.174 ip című látogatónak a szerkesztésével kapcsolaban 

message: Névtelen szerkesztő a szócikkbe írt javaslatot, átmásolom a megfelelő helyre:
 --Xnull vita 2010. június 19., 17:22 (CEST)
thread_title:  Anon cikkbe írt javaslata
Vita:2006-os úszó-Európa-bajnokság

message: 1995-ben Bécsben volt az EB, 1997-ben volt Sevillában. Most akkor melyiket pályázta meg Budapest?

message: Az orosz neveket javítottam, az ukránt nem tudom biztosra, ezért nem változtattam. - Vadaro vita 2010. május 10., 21:55 (CEST)
thread_title:  Cirill jav.
Vita:MH Kiss József 86. Helikopterdandár

message: Természetesen értékelem a honvédségről szóló cikkeket, de azért jó lesz vigyázni, nem vagyok róla meggyőződve, hogy ezt lehet. A honvédség létesítményeinek elhelyezkedése ugyanis titkos, tudomásom szerint, és nem a nagy nyilvánosságra tartozik. --TheMexican (escríbeme) 2007. augusztus 31., 20:15 (CEST)
Ők maguk rakták ki ezt a teljes szöveget a honlapjukra. A baj az, hogy szó szerint ezt. Mindjárt megkérdezem, volt-e engedélye a kollégának a bemásolásra. – Alensha  üzi 2007. augusztus 31., 20:21 (CEST)
thread_title: Biztos, hogy ezt lehet?
Vita:Bakui metró

message: 1995. október 28-án kitört tűzben 289-en meghaltak és 300-an megsebesültek. - melyik állomáson volt ez? misibacsi 2007. augusztus 31., 20:18 (CEST)
Wegen eines technischen Defekts im Stromversorgungssystem der U-Bahn brannte ein vollbesetzter Zug im Tunnel nahe der Station Ulduz ab. (német wikiből) SyP 2007. augusztus 31., 21:57 (CEST)
replies: text: Köszi. Bocs, hogy nem néztem errefelé, de most beletettem a cikkbe. misibacsi*üzenet 2010. április 6., 23:41 (CEST)
thread_title: a tűz körülményei?

message: Miért lett átirányítva a Bakui metró szócikk a Baki metróra. 
Adamik.adam 2009. november 1., 18:32 (CEST)
Bocsánat, nem szóltam, de szerintem a Baku a neve, az angol és más (pl. eszperantó, spanyol stb.) Wikipédia is így irja. Szerkesztő:Adamik.adam
thread_title:  Miért Baki?
Vita:George Enescu (zeneszerző)

message: a kért cikkek listáján láttam, hogy valaki igényelte a George Enescurul szóló szócikket. Gondoltam, leforditom románból, ennek a műveletnek neki is láttam.
két kérdésem van:
1. hogyan lehet azt jelölni, hogy a cikken most dolgozok, azazhogy forditom? 
2. a román wikipédiából (ami ott közkincs), hogyan lehet áthozni képeket a magyarba? 
replies: text: Rakd ki a cikk tetejére   sablont amíg dolgozól rajta. A képeket meg nézd meg nincsenek-e fent a commonsban, ha nem akkor töltsd le a románból majd töltsd fel ide, vagy a commosa, megjelölve azt, hogy a román wikiből van a kép + a közkincs sablont jelöld meg feltöltéskor.--Immanuel 2007. szeptember 1., 13:39 (CEST)
Hát ez is teljesen olyan, mintha gépi fordítás lenne!!! Sir Morosus vita 2012. június 26., 20:25 (CEST)
Vita:Törpeszarkapinty

message: *Lemuresthes nana
** a Wikifajok szerint Lemuresthes nana szinonímaként használja még a Lepidopygia nana és Lonchura nana
** ITIS szerint
**Lemuresthes nana™  Systema Naturae (2000)+Monroe &Sibley1993
**Googli össsz 1630+magyar 1 - a mienk
*Lepidopygia nana
** a német Wiki szerint Lepidopygia nana
**Googli össsz 167+magyar 2 - 1 a mienk
*Lonchura nana
** az angol Wiki
** Az angol Wiki referenciája szerint Lonchura nana szinonímaként használja még  Lemuresthes nana
** IUCN szerint (2004)
**Googli össsz 26 700+magyar 1 - a mienk
*Lonchura nanus
** holland Wiki
**Googli össsz  824+magyar nincs
Ennyit tudtam hirtelen összeszedni, ha valaki talál még valamit írja mellé. VC-s 2007. szeptember 2., 14:19 (CEST)
thread_title:  Rendszertani besorolása bizonytalanság
Vita:Szélesszájú orrszarvú

message: A szélesszájú orrszarvút gyakran helytelenül fehér orrszarvúnak is nevezik egy hibás fordítás miatt. A holland "wijde" szó, mely széleset jelent nagyjából vájt-nak ejtették. A brit telepesek emiatt azt nem a wide (széles), hanem a white (fehér) szóval azonosították és lett így a faj angol neve white rhino. Ez a hibás fordítás került át több más nyelvbe, így a magyarba is. További érdekesség, hogy ebből az analógiából kiindulva aztán a keskenyszájú orrszarvút az angolban black rhinonak, azaz fekete orrszarvúnak nevezik, pedig mindkét faj színe szürke.
– Lobotatanka vita 2009. szeptember 27., 18:05 (CEST)
Ez az infó a cikkben is benne van, hosszú évek óta, bővebben, dehát ismétlés a tudás anyja. Hozzászólás előtt nem árt olvasni is. Szilas vitalapom 2009. szeptember 29., 11:35 (CEST)
* Az alapinfó valóban benne van, én azonban részleteztem. Úgy gondoltam, ennyire részletesen talán nem feltétlen kellene a scikkbe írni az elnevezés történetét, azért tettem a vitalapra azt. – Lobotatanka vita 2010. június 29., 19:50 (CEST)
thread_title:  A faj neve
Vita:Emberi zsírból készült szappan

message: Nos  kezdeti kísérletek  szinte biztos, hogy voltak és a pletykáknak alapot adott a a RIF mellett még a   EJF vagy EIF feliratú hadiszappanok forgalmazása (~Echte Juden Fett lenne a rövidítés jelentése,  és igen valószínű hogy  nem emberi  eredetű volt   )

message: ÁÁ! Nincs ilyen. Ez csak mese. Nem főztek emberi zsírból szappant. 94.21.93.79 (vita) 2013. január 21., 00:02 (CET)
thread_title:  ÁÁ!
Vita:Jean-Michel Jarre

message: Ezt miért kellett átirányítani? Például a francia Wikipédián is kötőjel nélkül van (Jean Michel Jarre), sőt a fickó saját honlapján is. Hát ő már csak tudja, hogy kell helyesen írni a nevét! Filmfan 2007. szeptember 1., 15:13 (CEST)
replies: text: Úgy tűnik, csak újabban írja kötőjel nélkül, régebben kötöjellel íródott. Nem volt esetleg egy francia helyesírási reform mostanság? - Gaja ✉ 2007. december 22., 00:32 (CET)
nem lehetne az albumairól is cikkeket csinálni?
– 81.183.55.128 üzenőlapja  2008. október 29., 11:48‎ (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Meglehet valahogy csinálni,hogy minden oldalbetöltésnél más-más kép legyen róla?
– 81.183.55.242 üzenőlapja  2009. március 30., 14:29 (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Ez hogy van, hogy a szócikk nagyrésze angolul van??? (zsüri-2009.03.30.)
– 78.92.83.242 üzenőlapja  2009. március 30., 18:42‎ (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Az '90-es évek elején elhagyta a kötőjelet a nevéből.
Ami eddig le lett fordítva, teljesen jó, igaz kicsit hiányos. Szívesen kiegészíteném, a fordítatlan változat alapján, de nem írnék pontos fordítást, inkább én fogalmaznám meg, mert van olyan, amit nem tartok annyira fontosnak, viszont van ami nem szerepel benne és mégis fontos. (Ramses II)
Megírtam, átolvastam, ellenőriztem, mint a téma szakértője. (Ramses II) 2011 szeptember 27. 
Kérnék képeket.
– RamsesII üzenőlapja  2011. szeptember 27., 00:30 (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
RamsesII vita 2016. április 18., 14:34 (CET)
thread_title: Átnevezés
Vita:Az utolsó óra

message: az idézetet gagyi lefordítani?--Kádár Tamás  Megint vitatkozol?? 2007. szeptember 1., 15:20 (CEST)
Most milyen nyelvű Wikipédiában vagyunk? Gondolkozz! Minden idézet mellett ott kell lennie a magyar fordításnak! (ha képes vagy jól lefordítani). Ha nem tudod lefordítani elfogadhatóan, akkor tedd megjegyzésbe az idézetet és rakd ki a leford sablont. Akkor majd valaki megcsinálja helyetted a piszkos munkát. misibacsi 2007. szeptember 2., 19:34 (CEST)
thread_title: Untitled
Vita:A magyar labdarúgó-bajnokság (első osztály) gólkirályainak listája

message: Ennek az átnevezése volt a negyvenezredik szerkesztésem :) – Alensha  üzi 2007. szeptember 1., 15:58 (CEST)
Miért nagy G a gólkirály? --195.184.190.212 2007. szeptember 21., 15:29 (CEST)
Én azt nem tudom... Pilgab Kép:Lóhere.PNG üzenet  2007. szeptember 21., 15:30 (CEST)
Alensha! Nekem meg a helyes névre mozgatása azelső :)) --Kekec 2007. szeptember 21., 15:35 (CEST)

message: Hoppe László: Labdarúgó bajnokságok c. műve szerint Schlosser 42-góllal lett gólkirály
replies: text: De minden más forrás 33-at ír. - CFC vita 2009. július 1., 15:55 (CEST)
thread_title:  1912/13 

message: Ugyanaz a probléma, mint a korábbiakkal: nem ad evidenciális képet a tartalomról, ugyanis nemzeti bajnokságként futott egy időben a kézilabda, az asztalitenisz (sztem még most is), kosárlabda, a vízilabda (azt hiszem, már elég régóta OB) is (másrészt a nemzeti bajnokság nem tulajdonnév, nem intézményesült évenkénti rendezvény, és nem is cím, tehát kisbetűs) - CFC vita 2009. július 1., 15:55 (CEST)
thread_title:  Cím
Vita:Weserübung-hadművelet

message: Sziasztok!
Most akkor kötőjellel, vagy anélkül kell "helyesen" írni a hadműveletek nevét? Vagy mitől függ ez? --Peda ☎ 2007. szeptember 2., 01:52 (CEST)

message: Mivel a szócikk át van irányítva, így erről törlöm a WPHADTUDOMÁNYI sablont– Kavicsposta 2009. január 4., 14:58 (CET)
thread_title: Értékelő sablon
Vita:William Tyndale

message: Kivettem az alábbi forrást, ugyanis sajnos ez a könyv hemzseg a tárgyi tévedésektől, rosszul használt szakkifejezésektől, és az angolból hibásan fordított mondatokkal:
* Szántó György Tibor: Anglikán reformáció, angol forradalom. Európa, Budapest, 2000.
Páldául:
** "melyek a népet a kegyesség tisztjében gyakorolják" (45. o. érthetetlen fordítás)
** "A római katolikus egyház a jó cselekedetek dogmáját bűnbocsátó cédulák értékesítésére használta fel." (48.o. rossz szakkifejezések: "jó cselekedetek dogmája" nem létezik, a "bűnbocsátó cédulákat" pedig búcsucéduláknak hívjuk. Arról nem is beszélve, hogy a szöveg 'enyhén' katolikusellenesen sarkít és túloz. 
Szántó Gy.T. amúgy is egy meghaladott, XIX. századbeli történelemszemléletet tükröz (amit ma már csak a szektáriánus bigott protestáns történészek alkalmaznak az angolszász szakirodalomban). A kortárs szakirodalom (pl. Eamon Duffy, Richard Rex műveit egyáltalán nem ismeri, Chr. Haigh-t pedig szemlátomást nem olvasta vagy nem érti (a bibliográfiájában szerepel).TM1535 2007. szeptember 2., 10:01 (CEST)
thread_title: Források
Vita:Tequila (ital)

message: :„A tequilát Mexikóban – az általánosan elterjedt tévhittel ellentétben – tisztán isszák.”
Ezt honnan szedtétek? Szerintem a fogyasztási szokása is nyilván mexikói eredetű, ahogy maga az ital. Majd én erről megkérdezem a mexikóiakat, mert szerintem ez az állítás nem igaz.--TheMexican (escríbeme) 2007. szeptember 2., 12:13 (CEST)
Ahogy Antonio Banderas dalában is van: También el tequila blanco con su sal le da sabor... --TheMexican (escríbeme) 2007. szeptember 2., 12:17 (CEST)
Nos, az angol wikipedia, és számos egyéb (köztük magyar) internetes forrás szerint (keress rá!!!) ez a helyzet, bár a német wikipedia azt írja, hogy az érlelt tequilákat tisztán, az érleletlent (blanco, silver, oro) pedig sóval-lime-mal. arany középút?
replies: text: Hát én tapasztalatból mondom, amikor Thalía valamilyen köszöntőn tisztán itta a tequilát Mexikóban (egy műsorban láttam), eléggé furcsán néztek rá (pedig igazi mexikói) :)--TheMexican (escríbeme) 2007. szeptember 2., 12:46 (CEST)
Azért, mert egy mexikói úgy issza a tequilát ahogy, nem feltétlenül jelenti azt, hogy az a hagyomány. (Mint ahogy például az átlag magyar is keveset tud a magyar népi hagyományokról) Javaslom, hogy nézzünk-kérdezzünk utána, és aztán vitassuk meg, mondjuk egy hét múlva.

text: Egyetértek! Megkérdezem majd a mexikóiakat, csak ilyenkor ők még alszanak ;)--TheMexican (escríbeme) 2007. szeptember 2., 14:10 (CEST)
thread_title: Hát erről nem vagyok meggyőződve
Vita:Törpe víziló

message: Hogy lehet fajának egyetlen képviselője fosszilis? Most kihalt, vagy nem? MZ/X vita 2018. október 1., 20:42 (CEST)
replies: text: Szia ! A törpe víziló nincs kihalva, hanem az összes többi rokona halt ki. Ez az állat az egyetlen élő képviselője egy olyan emlősnemnek, amelynek korábban több faja is volt. Nem értem, hogy miért kérdezted ezt? DenesFeri vita 2018. október 2., 09:46 (CEST)
»Nemének egyetlen élő képviselője; legközelebbi rokona a fosszilis Choeropsis madagascariensis.« Félreértettem; a pontosvessző a képernyőn összetéveszthető a vesszővel. Rendben van, O.K. MZ/X vita 2018. október 2., 11:37 (CEST)

text: Na jól van. DenesFeri vita 2018. október 3., 09:27 (CEST)
thread_title:  Fosszilis?
Vita:Nemanjić-dinasztia

message: Magyarul Nemanjáknak szokták őket nevezni. --Mathae Vita 2007. szeptember 2., 21:48 (CEST)
replies: text: A névsorrend is fordított szokott lenni: Uros István és nem István Uros, Dragutin István és nem István Dragutin, ahogy pl. Barbarossa Frigyes és nem Frigyes Barbarossa. Paulus Pontius Crassus vita 2011. május 9., 19:19 (CEST)
thread_title:  Magyar nevük
Vita:Szerb Megújhodási Mozgalom

message: Google próba: Szerb Megújhódási Mozgalom 247 találat, Szerb Megújulási Mozgalom 25 találat.
Az első a párt hivatalosnak elfogadott, vagy legalábbis a megalakulása óta használt neve, a találatok többsége a vajdasági magyar sajtó és hivatalos oldalak. A második pedig szinte kizárólag félrefordítások, a Serbian Renewal Movement félrefordítása.
A kevés találat ellenére benne van a 10 (de lehet hogy 5) legjelentősebb, rendszerváltást követő szerbiai prtban.
Fcsaba 2007. szeptember 2., 22:26 (CEST)
replies: text: Szerb Megújhodási Mozgalom (rövid o-val): 3020 találat. Nem ez lenne a helyes írásmód? --Villanueva 2007. szeptember 4., 21:35 (CEST)
replies: text: :Na, ez engem is meglepett... Ráadásul olyan releváns helyekről jön a találat, mint a vajdasági magyar sajtó, hivatalos oldalak mint a Vajdasági Képviselőház vagy a Határon Túli Magyarok hivatalának a honlapja. Ráadásul a "Szerb Megújhodási Mozgalom" site:www.spo.org.yu keresés is ad találatot... Ezt most már tényleg jó lenne átbeszélni... Fcsaba 2007. szeptember 5., 13:21 (CEST)
thread_title:  A szócikk címe 

message: Nem tudom, hogy mennyire ment át, mindenesetre olyan nincs, hogy Szerb Megújulási Mozgalom. A "vesd össze" rész ideiglenesen van ott, és szerintem maradjon is ott, amíg nem dől el, hogy pontosan melyikkel mi lesz. Utána lehet a kukába dobni a Szerb Megújulási Mozgalom pártnevet, mert az helytelen fordítás. (Kizárólag olyan szövegkörnyezetben fordul elő, amelyet angolból fordított egy olyan ember, aki korábban még sohasem hallott erről a pártról.) Fcsaba 2007. szeptember 4., 13:38 (CEST)
thread_title:  Szerb Megújulási Mozgalom